कान्तिपुरकर्मी दाहालसहित ४ पत्रकारलाई सुशासन पुरस्कार
अख्तियार दुरुपयोग अनुसन्धान आयोगले कान्तिपुरकर्मी मातृका दाहालसहित चार पत्रकारलाई यसवर्षको सुशासन पुरस्कार प्रदान गरेको छ ।
काठमाडौँ — अख्तियार दुरुपयोग अनुसन्धान आयोगले कान्तिपुरकर्मी मातृका दाहालसहित चार पत्रकारलाई यसवर्षको सुशासन पुरस्कार प्रदान गरेको छ ।आयाेगकाे ३३ औं स्थापना दिवसका अवसरमा आइतबार आयाेजित कार्यक्रममा प्रधानमन्त्री पुष्पकमल दाहालले दाहालसहितलाई पुरस्कार प्रदान गरेका हुन् ।पत्रकारिताका माध्यमबाट भ्रष्टाचार नियन्त्रण र सुशासन अभिबृद्धि उल्लेखनीय याेगदान पुर्‍याए वापत् अवार्ड प्रदान गरिएको हो । दाहालले गत वर्ष पनि उक्त अवार्ड पाएका थिए । उक्त अवार्डबाट पत्रकारहरु सुवास गाेतामे, अजय अनुरागी र सुदर्शन आचार्य पनि पुरस्कृत भए । यसैगरी अख्तियारले सीडीई राजेकुमार दास र प्रहरी नायव उपरीक्षक प्रकाश बुढाथोकी र उपन्यायाधिवक्ता निरञ्जन स्थापितलाई पनि पुरस्कृत गर्‍यो ।